
Nicușor Dan neagă legătura cu Florian Coldea, 
dar generalul negru o confirmă 


Cimpoi Adrian Ultima actualizare 29/05/2024 20 W 1478 R3 minute de citit 


Nicușor Dan a negat recent o posibilă legătură cu Florian 
Coldea, fost șef operativ al SRI, însă generalul în rezervă 
l-a contrazis, menţionând că s-au văzut „de câteva ori. 


Intrebat în cadrul unei conferinţe de presă dacă are vreo legătură cu Florian Coldea, 
Nicușor Dan a avut un răspuns vehement: „Niciun fel (n.r de legătură)”. 


Pe de altă parte, într-o discuţie cu lon Cristoiu, Florian Coldea a afirmat că s-a văzut 
de câteva ori cu actualul edil, scrie adevarul.ro. 


„A zis că pe Nicușor Dan I-a văzut de câteva ori, spre exemplu”, a relatat lon Cirstoiu, 
după o discuţie cu generalul în rezervă. 


Afirmația lui Florian Coldea a venit în contextul unui apel public al lui lon Cristoiu, în 
care jurnalistul îi solicita sa explice public acuzaţiile de corupţie care i se aduc. 
Ziarisul ar fi fost contactat de fostul șef militar al SRI, care i-ar fi relatat mai multe 
aspecte. 


„Am vorbit, am reafirmat ideea de a-mi da un interviu, mi-a explicat că, așa cum a 
spus și în comunicat, în această perioadă nu poate, deoarece nu vrea să aibă 
ingerinţe în justiţie. Eu cred în continuare că are nevoie de un interviu. Faptul că m-a 
sunat înseamnă că are încredere și trebuie să aibă un jurnalist de încredere, ca mine, 
care nici să nu-l cânte, nici să nu-l înjure. Din 2017 domnia sa n-a dat niciun interviu. 
Ar trebui să dea un interviu despre mai multe lucruri care i s-au întâmplat, și cum a 
plecat el din SRI, și despre relaţia cu Ghiţă, multe lucruri complicate. 


Pe parcursul acestui dialog mi-am exprimat unele uimiri. Eu vă spun și vouă ce-am 
înţeles din acest dialog în legătură cu uimirile mele. Eu am plecat și plec de la 
premisa că un general de informaţii, care a condus SRI-ul timp de 12 ani, poate fi 
bandit, dar nu găinar. Ori în acest dosar este prezentat un Coldea de 2 lei. Am 
discutat chestiunea legată de prezenţa lui la UNTOLD în Dubai. Mi-a spus textual că 
s-a dus pentru că are o fată care e mare admiratoare a unuia care a cântat acolo și 
că, pentru ca ea să intre, pentru că e minoră, autorităţile din Dubai cereau prezenţa 
și cu accept scris a tatălui. Am discutat povestea cu Hideg și am înţeles că domnul 
acesta a umblat după el vreo 7 luni, prin prieteni comuni, și că l-a întâlnit când ieșea 
dintr-un restaurant. l-ar fi întins mâna lui Hideg și i-ar fi spus că știe despre cazul lui, 
Coldea susținând că are martor pe cel care l-a condus. O altă chestiune pe care am 


încercat să mi-o lămuresc este povestea cu acel domn Tocaci. Am înţeles din discuţia 
cu domnul Coldea că pe ăla l-a văzut abia la audieri. Am rămas uimit. Coldea a mai 
spus că el, ca ofiţer, are încredere în statul de drept român. Acesta a fost dialogul. 
am spus că i s-a creat această imagine că dumnealui conduce România. A zis: 'Ori 
conduc România, și atunci sunt de neatins, inclusiv de DNA; ori n-o conduc, și 
atunci...'. Mi-a spus că nici nu știe despre o parte dintre personajele implicate. A zis 
că pe Nicușor Dan l-a văzut de câteva ori, spre exemplu”, a povestit lon Cirstoiu. 


Legături care ridică semne de întrebare 


Recent, Florian Coldea a fost pus sub control judiciar, pentru trafic de influenţă, 
alături de fostul șef al direcţiei juridice din SRI, Dumitru Dumbravă, și de avocatul 
Doru Trăilă, acuzaţiile având legătură cu un contract de consultanţă pentru obţinerea 
unei decizii favorabile omului de afaceri Cătălin Hideg, care este și denunţător în 
acest caz. 


Potrivit informaţiilor din spaţiul public, înainte de a fi desemnat premier, Ludovic 
Orban a fost angajat al avocatului Doru Trăilă, fostul soţ al deputatei PNL Cristina 
Trăilă. 


„Cred că salariul este confidenţial. Un salariu decent și rezonabil. Oricum, de luni nu 
o să mai fiu angajat la această firmă privată (...) Întotdeauna, banii pe care i-am 
câştigat, i-am câştigat în relaţii cu firme private”, spunea Ludovic Orban la momentul 
respectiv, potrivit Gândul.ro. 


Potrivit sursei citate, la acel moment, și Dumitru Dumbravă colabora cu societatea 
condusă de Doru Trăilă, ca expert anticorupţie. 


Informaţia este confirmată si de declaraţia de avere a fostului premier depusă în 
decembrie 2019, unde menţionează că a încasat 9000 de lei anual de la firma S$. C. P. 
Doru Trăia & Asociaţii (București, Sector 1, cal. Griviței nr. 54), pentru consultanţă 
tehnică. lar potrivit declaraţiilor de avere depuse în aprilie și decembrie 2020, salariul 
lui Ludovic Orban la această companie crescuse de 10 ori, ajungând la 90.239 lei 
(net) anual. 


În prezent, formațiunea înfiinţată de Ludovic Orban după plecarea din PNL, Forţa 
Dreptei, face parte, alături de USR și PMP, din Alianţă Dreapta Unită, care îl susține 
pe Nicușor Dan pentru un nou mandat la primăria Capitalei. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Florian Coldea, un cap al mafiei din serviciile secrete trădătoare de ţară, anchetat de DNA 
Aroganţă. Pune taxe mai mari, dar are pantofi de 1.500 de euro. Este Marcel 


Mihai Enache trage semnalul de alarmă: Falimentul STB este ţinut la secret! Primăria condusă de 
Nicușor Dan are o datorie de 500 milioane lei, la care se adaugă o datorie de 1,2 miliarde lei 


DNA anchetează Reţeaua „Albanezu” 


lulian Cristache, șeful părinţilor din România și Giurgiu, un muzeu în aer liber! Capitalismul de 
societatea civilă a PSD, a trecut la PNL! cumetrie promovat de bandiții din PNL și PSD 
ne-a lăsat în sărăcie lucie 


Vicepreședintele PSD Caraș-Severin, lonuţ Sidex Galaţi, perla siderurgiei românești a fost 
Mihai Popovici, un “țepar' certat cu legea — jefuită și distrusă de oamenii PSD și PNL 
partea | 


Ucraina a folosit deja arme occidentale pentru atacuri pe teritoriul Rusiei, scrie AFP. Putin a 
ameninţat cu „consecinţe grave” 


Ce avere deţine generalul de la vârful SRI care se retrage la 48 de ani 
Eliminarea casierilor a cauzat probleme în magazine, determinându-le să readucă personalul 


POLITICO: Creşte presiunea asupra preşedintelui Klaus lohannis pentru a se retrage din cursa pentru 
conducerea NATO 

Nelu Tătaru, racolat de Securitate în timpul liceului. Maior și Coldea l-au acoperit în timpul 
verificărilor SRI 

Ciolacu dă semnalul trimiterii unui sistem Patriot în Ucraina 

Adrian Videanu şi loan Niculae scapă de pușcărie 

